stanford-oval/wikipedia huggingface dataset:
Raghbir Lal

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Helsinki 1952 | joukkuekilpailu |  |
|  Kultaa | Melbourne 1956 | joukkuekilpailu |  |
Raghbir Lal Sharma (s. 15. marraskuuta 1929) on intialainen maahockeypelaaja. Hän on kaksinkertainen olympiavoittaja; hän kuului kultaa voittaneisiin joukkueisiin Helsingissä vuonna 1952 ja Melbournessa vuonna 1956.
RT-2UTTH Topol-M

RT-2UTTKh Topol-M MZKT-79221-pyöräalustalla
RT-2UTTH Topol-M (ven. РТ-2УТТХ «Тополь-М», suom. poppeli) on Venäjän eräs kehittyneimmistä, joulukuussa 1997 käyttöön otettu mannertenvälinen ballistinen ohjus (ICBM). Se tunnetaan NATO-koodinimellä SS-27 Stalin tai Sickle B.
Topol-M on 22,7 metriä pitkä ja halkaisijaltaan 1,95 metriä. Kolmivaiheisen, kiinteää polttoainetta käyttävän ohjuksen massa on 47,2 tonnia ja kantama 11 000 kilometriä. Ohjuksen laukaisuvaiheessa starttiraketti toimii vain lyhyen aikaa, jotta kohteen valvonnan on vaikeampi huomata laukaistua ohjusta ja siten torjua Topolia. Hyötykuormana on yksi 550 kilotonnin ydinkärki START II -rajoituksen mukaisesti. Ohjukseen voidaan tarvittaessa silti asettaa enimmillään kuusi 550 kilotonnin ydinkärkeä kerrallaan. Paluulaite on suunniteltu immuuniksi kaikille ohjustentorjuntakeinoille; se kykenee muuttamaan suuntaansa lennon loppuvaiheissa ja kestää torjuntaohjuksen ydinräjähdyksen 500 metrin päässä sekä kaikki laseraseet. Tarkkuudeksi on ilmoitettu 350 metriä (CEP).
Topol-M:n kehitystyö alkoi 1980-luvun loppupuolella vastineeksi Yhdysvaltain ohjustentorjuntaohjelmalle. Ohjus suunniteltiin uudelleen 1992. Ensimmäinen koelaukaisu tapahtui 20. joulukuuta 1994, ja ensimmäiset ohjukset sijoitettiin muunnettuihin SS-19-siiloihin joulukuussa 1997. Ensimmäinen kymmenen ohjuksen rykmentti julistettiin toimintavalmiiksi 1998 ja seuraavat kolme vuosina 1999, 2000 ja 2003. Toukokuussa 2008, Venäjän Strategisilla Ohjusjoukoilla oli 48 ohjusta sijoitettuina siiloihin ja kolme liikkuvaa alustaa niille.
Topol-M:ää on sijoitettu siilojen lisäksi raskaille kuorma-autoalustoille ja junavaunualustoille. Sukellusveneestä laukaistava versio on kehityksessä ja tunnetaan nimellä Bulava suom. Nuija tai SS-NX-30.
MIRV-muunnos Topol-M:sta tunnetaan nimellä RS-24. Sitä testattiin ensimmäistä kertaa 29. toukokuuta 2007.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.missilethreat.com/missiles/ss-27_russia.html (Arkistoitu – Internet Archive)
http://www.globalsecurity.org/wmd/world/russia/rt-2pmu-specs.htm
http://www.fas.org/nuke/guide/russia/icbm/rt-2pmu.htm
Russia to Deploys fixed site Topol
Russia Deploys new ICBM regiment
TOPOL M pictures - RIA NOVOSTI (Arkistoitu – Internet Archive)
Russian Strategic Nuclear Forces Webpage
Federation of American Scientists
Missile Threat page
picture (Arkistoitu – Internet Archive)
GlobalSecurity.org on the RT-2UTTH Topol-M (SS-27)
Russia Breaks US Missile Defense (Arkistoitu – Internet Archive)
Extract from April 2006 article on Russian nuclear deterrent
Russian ICBMs by generation
Venäjän ja aikaisemman Neuvostoliiton maasta maahan -ohjukset
SS-designaatio:

SS-1 Scunner |
SS-1 Scud |
SS-2 Sibling |
SS-3 Shyster |
SS-4 Sandal |
SS-5 Skean |
SS-6 Sapwood |
SS-7 Saddler |
SS-8 Sasin |
SS-9 Scarp |
SS-10 Scrag |
SS-11 Sego |
SS-12 Scaleboard |
SS-13 Savage |
SS-14 Scamp\Scapegoat |
SS-15 Scrooge |
SS-16 Sinner |
SS-17 Spanker |
SS-18 Satan |
SS-19 Stiletto |
SS-20 Saber |
SS-21 Scarab |
SS-22 Scaleboard |
SS-23 Spider |
SS-24 Scalpel |
SS-25 Sickle |
SS-26 Stone |
SS-27 Stalin/Sickle B |
RS-28 Sarmat |
RS-24 |
Racquets

Racquets-pelaajia noin vuodelta 1902
Racquets on sisällä pelattava mailapeli. Pelin tarkoituksena on lyödä pientä palloa puisilla mailoilla 9,1 metriä korkeaan seinään. Pelikentän koko on 9,1 x 18,3 metriä. Racquetsia pelataan erityisesti englanninkielisissä maissa, kuten Isossa-Britanniassa, Irlannissa, Yhdysvalloissa ja Kanadassa. Peliä on pelattu 1700-luvulta lähtien, jolloin peliä pelattiin lyömällä palloa vankilan muuriin. Verrattuna squashiin racquetsissa käytetään hieman erilaista mailaa ja racquetsin pallo on suurempi ja kimmoisampi. Samoin racquetissa on mahdollista saada piste vain syöttäessä. Racquets on ollut kertaalleen mukana olympialaisissa, kun se oli mukana Lontoossa 1908. Voittaja oli Ison-Britannian Evan Noel.
Raczki Elbląskie

| Raczki Elbląskie |
| --- | --- |

 fiRaczki Elbląskie 
 54°07′41″N, 19°23′06″E 
Väestö
Väkiluku:  170
Raczki Elbląskie on kylä Elblągin kunnassa Elblągin piirikunnassa, Warmia-Masurian voivodikunnassa Puolassa. Se on Puolan matalin kohta (1,8 metriä merenpinnan alapuolella). Kylässä asuu noin 170 henkilöä.
Raghunath Mohapatra

| Raghunath Mohapatra |
| --- | --- |

Rajya Sabhan jäsen
 14. heinäkuuta 2018 – 9. toukokuuta 2021  
Henkilötiedot
Syntynyt: 23. maaliskuuta 1943 Puri, Odisha, Brittiläinen Intia
Kuollut: 9. toukokuuta 2021 (78 vuotta) Bhubaneswar, Odisha, Intia
Ammatti:  arkkitehti, kuvanveistäjä
Tiedot
Kunnianosoitukset:  Padma Vibhushan 2013 Padma Bhushan 2001 Padma Shri 1976
Raghunath Mohapatra (orijaksi ରଘୁନାଥ ମହାପାତ୍ର; 23. maaliskuuta 1943 – 9. toukokuuta 2021) oli intialainen arkkitehti, kuvanveistäjä ja parlamentaarikko Rajya Sabhassa.
Mohapatra syntyi odishalaiseen kuvanveistäjäperheeseen, jonka myötä hän sai varhain kosketuksen kuvanveistämiseen. Poikansa mukaan hän aloitti kuvanveistämisen ollessaan kahdeksanvuotias. Hän lopetti koulunkäynnin kolmannella luokalla omistautuen työllensä. Ollessaan 22-vuotias hänet palkittiin kansallisella arkkitehtuuripalkinnolla. Vuonna 1976 Intian presidentti myönsi hänelle Padma Shrin, jota seurasi vuonna 2001 Padma Bhushan. Vuonna 2013 hänelle myönnettiin maansa toiseksi korkein siviilikunniamerkki Padma Vibhushan.
Uransa aikana Mohapatra opetti kuvanveistoa yli 2000 oppilaalle. Hän oli erikoistunut perinteiseen hindulaiseen temppeliarkkitehtuuriin. Hänen luomansa auringonjumalaa esittävä patsas koristaa Intian parlamenttirakennusta. Teoksien luomisen lisäksi hän työskenteli säilyttääkseen vanhoja patsaita ja temppeleitä. Ladakhissa sijaitsevassa buddhalaisluostarissa on kolme Mohapatran luomaa Buddha-patsasta.
Presidentti Ram Nath Kovind nimitti Mohapatran parlamentin ylähuoneeseen vuonna 2018. Hän oli aikaisemmin vuonna 2014 yrittänyt Biju Janata Dal -puolueen tuella päästä sinne mutta oli hävinnyt kongressipuolueen Ranjib Biswalille. Mohapatra on kertonut elämäntavoitteensa olleen uuden Konarakin aurinkotemppelin rakentaminen. Hän osti valmiiksi sata eekkeriä maata Purin kaupungin läheltä. Vuonna 2018 hän pyrki saamaan pääministeri Narendra Modilta rahoitusta hankettansa varten. Alkuperäisen temppelin rakentajien väitetään olleen hänen esi-isiään. Mohapatra kuoli sairaalassa Bhubaneswarissa 9. toukokuuta 2021. Hän oli muutama päivää aikaisemmin saanut positiivisen tuloksen Covid-19-testistä.
Prometheus: The Discipline of Fire & Demise

| Prometheus: The Discipline of Fire & Demise Emperor |
| --- | --- | --- |

Studioalbumin tiedot
 Äänitetty : 2000 - 2001
 Julkaistu: 21. lokakuuta 2001
 Tuottaja(t): Ihsahn
 Tyylilaji: Sinfoninen black metal   Progressiivinen metalli   Extreme metal
 Kesto: 51.51
 Levy-yhtiö: Candlelight Records Nuclear Blast
Emperorin muut julkaisut
| IX Equilibrium 1999 | Prometheus: The Discipline of Fire & Demise 2001 | Scattered Ashes: A Decade of Emperial Wrath 2003 |
Prometheus: The Discipline of Fire & Demise on norjalaisen black metal -yhtyeen Emperorin neljäs ja viimeisin albumi. Se eroaa aikaisemmasta Emperor-tuotannosta keskittymällä enemmän progressiiviseen tyyliin black metallin jäädessä taustalle.
Ihsahn on säveltänyt, sanoittanut, sovittanut, miksannut ja tuottanut albumin kokonaisuudessaan. Kitaristi Samoth ei osallistunut aikaisempien levyjen tapaan kappaleiden tekemiseen ollenkaan. Monet pitävätkin albumia enemmän Ihsahnin soolo-tuotantona kuin Emperor-albumina.
Kappalelista

The Eruption – 6.28
Depraved – 6.32
Empty – 4.16
The Prophet – 5.41
The Tongue of Fire – 7.10
In the Wordless Chamber – 5.12
Grey – 5.05
He Who Sought the Fire – 5.28
Thorns in My Grave – 5.55
Albumilla esiintyvä kokoonpano

Ihsahn – laulu, kitara, koskettimet, basso, ohjelmointi
Samoth – rytmikitara
Trym – rummut, lyömäsoittimet
Aiheesta muualla

Prometheus: The Discipline of Fire & Demise Discogsissa. (englanniksi)
Albumi Prometheus: The Discipline of Fire & Demise Encyclopaedia Metallum -sivustolla (englanniksi)
Puhvelisammakko

| Puhvelisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Ahdassuusammakot Microhylidae
Suku::  Kaloula
Laji::  pulchra
Kaksiosainen nimi
 Kaloula pulchra  Gray, 1831 
Katso myös
   Puhvelisammakko Wikispeciesissä   Puhvelisammakko Commonsissa 
Infobox OKNimi-testi OKIUCN-testi OK: 
Puhvelisammakko (Kaloula pulchra) on Kaakkois-Aasiassa yleisenä elävä kaivajasammakkolaji. Se kasvaa 5–7,5 cm pitkäksi. Sammakon pyöreä vartalo on väriltään ruskea vaaleanruskein tai -punaisin raidoin. Tuntiessaan itsensä uhatuksi puhvelisammakko pullistaa vartalonsa näyttääkseen mahdollisimman suurelta. Koiraan vatsarauhaset erittävät ainetta, jolla se kiinnittyy naaraan selkään parittelussa. Naaras laskee munat veteen sadekaudella. Puhvelisammakko ei kaihda ihmisasutusta vaan viihtyy mainiosti niin viljelyksillä kuin kaupunkiympäristössäkin ollen aktiivisimmillaan yöaikaan.
Aiheesta muualla

Sammokkolampi.net: Puhvelisammakko (Kaloula pulchra) (Arkistoitu – Internet Archive)
ITIS: Kaloula pulchra (englanniksi)
IUCN Red List: Kaloula pulchra (englanniksi)
Rad

Rad tai RAD voi tarkoittaa seuraavia:
rad, kulmayksikkö radiaanin lyhenne
rad, vanhentunut absorboituneen säteilyannoksen yksikkö, 1/100 graytä
RAD (Rapid Application Development), nopean kehityksen malli ohjelmistokehityksessä
RAD, Royal Academy of Dance, lontoolainen tanssikoulu
Rad Man, tietokonetaiteilija Christian Wirthin taiteilijanimi
Jamal Karimi-Rad, iranilainen poliitikko ja oikeuslaitoksen puhemies
RAD Game Tools, yhdysvaltalainen ohjelmistoyritys
Rad, vuoden 2019 videopeli
RAD, Radiance-ohjelmiston käyttämä tiedostomuoto
Reichsarbeitsdienst, (lyh. 'RAD') valtion  työpalvelujärjestö II maailmansodan  aikaisessa natsi-Saksassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rad”, voi hakea sivunnimihaulla, laajalla sivunnimihaulla tai tekstihaulla.
Punto Fijo

| Punto Fijo |
| --- | --- |

 lippu:  vaakuna
 Punto Fijo
 Koordinaatit: 11°43′N, 70°11′W 
Valtio:  Venezuela
Osavaltio:  Falcón
Pinta-ala:  
 – Kokonaispinta-ala:  63 km²
Väkiluku (2015):  272 239
Postinumero:  4102
Infobox OKVirheellinen NIMI-arvo: 
Punto Fijo on kaupunki pohjoisessa Falcónin osavaltiossa, Luoteis-Venezuelassa. Punto Fijo sijaitsee Venezuelanlahden rannalla.
Historia

Punto Fijo syntyi 1960-luvulla niemimaan suurimmaksi kaupunkikeskukseksi. Punto Fijosta kasvoi nopeasti teollisuusalue, sillä Punto Fijolla sijaitsi öljykenttiä, suuria öljynjalostamoita, Punta Cardónin ja Amuayn pienet satamat ja Las Piedrasin lentokenttä. Satamien johdosta, säiliöaluksien oli helppo tulla öljynjalostamoihin. Kaupunki on myös suosittu ostosalue, tullittoman alueen johdosta.
Aiheesta muualla

Kuvia tai muita tiedostoja aiheesta Punto Fijo Wikimedia Commonsissa
Raimund VI (Toulouse)

Raimund VI
Raimund VI (Raymond,  1156–1222) oli Toulousen kreivi ja Provencen rajakreivi.  Hän oli kuningas Ludvig VI:n tyttärenpoika.
Raimund tuki kataareja, ja kun nämä oli julistettu harhaoppisiksi. Huolestuneet paavi ja kuningas lähtivät ristiretkelle Toulousen kreiviä vastaan. Ristiretkeläiset tuhosivat monia Lounais-Ranskan kaupunkeja.
Raimund joutui kirkonkiroukseen ja luopui vallasta poikansa hyväksi.
Aiheesta muualla

Raimund Pieni Tietosanakirja (suomenkielisen kirjoitusasun lähde)
Raahen Lentopallo

Raahen Lentopallo, lyhenne RaLepa, on raahelainen lentopalloseura, joka on perustettu vuonna 1989. Seuran miesten edustusjoukkue pelasi vielä kaudella 2010-2011 2-sarjaa, jonka jälkeen edustustoiminnasta luovuttiin ja nykyisin miesten joukkue kilpailee Raahen seutukunnan alueella pelattavassa harrastesarjassa.
Aiheesta muualla

Seuran kotisivut (Arkistoitu – Internet Archive)
Rakkakuoppa

Rakkakuoppa on esihistoriallisen ajan jäänne. Se on kivikkoon eli rakkaan tehty kuoppa, jota on todennäköisesti käytetty riistan säilyttämiseen. Monesti kuoppa on tehty kivikon läpi virtaavan puron kohdalle, jolloin virtaava vesi on jäähdyttänyt ja pitänyt riistan syömäkelpoisena pitempään. Riistaa jätettiin kuoppiin myös talveksi varastoon, jolloin ne peitettiin kivillä petoeläimiltä.
Rahatoimikamari

Rahatoimikamari oli Suomessa kaupungin virasto, joka hoiti kaupungin omaisuutta ja raha-asioita, kantoi verot, suoritti kaupungin maksut ja laati talousarvion. Joissakin kaupungeissa toimi rahatoimikamarin alaisuudessa rahatoimikonttori, joka hoiti rahavarojen hoidon käytännön toimet. Rahatoimikamarin tehtävät siirrettiin 1930-luvulla kaupunginhallitukselle ja sen alaiselle rahatoimistolle sekä verojen kanto verotoimistolle.
Porvoon rautatieasema

Porvoon rautatieasema (lyh. Prv, ruots. Borgå järnvägsstation, ratakm 62+287) on rautatieliikennepaikka, joka sijaitsee Porvoon radan päätepisteessä Porvoon vanhankaupungin luoteispuolella Porvoonjoen rannassa.
Asemalla on vain Porvoon museorautatien museojunaliikennettä. Rautatieasema ja siihen liittyvät muut asema-alueen rakennukset muodostavat kohteen valtakunnallisesti merkittävien rakennettujen kulttuuriympäristöjen luettelossa.
Historia

Junaliikenne alkoi 16. heinäkuuta 1874 yksityisen yhtiön voimin. Liikenteen aloittanut rautatieyhtiö teki konkurssin vuonna 1887, ja tilalle tuli toinen yhtiö. Valtionrautateille Porvoon rata siirtyi vuonna 1917. VR:n henkilöliikenne Porvoon asemalle päättyi 31. toukokuuta 1981 ja tavaraliikenne 1. joulukuuta 1990.
Liikenteen loppumisen jälkeen rata aiottiin purkaa. Vuodesta 1991 lähtien radalla on kuitenkin ollut museojunaliikennettä. Museojunat lähtevät aseman edestä. Ennen nykyisen rautatieaseman valmistumista raide meni tavaramakasiinin ohitse päättyen veturitallille. Tavaramakasiinin ja veturitallin välissä on ollut aiempi asema. Raidetta on jatkettu nykyisen aseman rakentamisen yhteydessä aseman eteen ja edelleen Porvoonjoen rannan teollisuusalueelle.[lähde? ]
Historia > Asema joen varressa

Porvoossa on myös ollut toinen asema, Porvoon keskusta, joka sijaitsi etelämpänä joen varressa. Keskustan aseman voi nähdä toiminnassa myös elokuvassa Miljardin dollarin aivot vuodelta 1967. Porvoonjoen länsirannan raiteisto palveli tehtaita ja varastoja. Asemalta rata jatkui muun muassa Porvoon konepajalle, joka tunnetaan nykyään nimellä Taidetehdas. Rata keskustan asemalle ja konepajalle purettiin 2000-luvun alussa.
Historia > Pistoraide

Porvoon asemalta kulki pistoraide läheiselle Hornhattulan pienteollisuus- ja varastoalueelle. Pistoraide oli käytössä ainakin 1960-luvulta alkaen, ja se purettiin 1980-luvun lopulla.
Asemarakennus

Porvoon ensimmäisen aseman piirustukset ovat vuodelta 1872. Niiden suunnittelija ei ole tiedossa. Rakennus valmistui vuonna 1873, mutta sai pian purkutuomion, koska rakennus todettiin kelvottomaksi. Uusi asemarakennus, joka mukaili italialaista huvilatyyliä, valmistui vuonna 1874. Se kuitenkin siirrettiin lähemmäs jokea ja muutettiin henkilökunnan asuintiloiksi, kun vuonna 1897 rakennettiin samalle paikalle nykyinen asema. Uusimman aseman suunnitteli arkkitehtitoimisto Bjönberg-Aspelin. Rakennuksen ulkoasussa on tapahtunut hieman muutoksia. Uusrenessanssityylisen asemarakennuksen omistaa nykyisin Itä-Uudenmaan Rakennussuojelusäätiö. Aseman tiloissa toimii rakennussuojelukeskus Salvus.
Vuosina 2015–2018 asemalle tehtiin laaja kunnostus. Nykyisin talossa on 10 asuntoa. Koko asemarakennus ja piha-alue on yksityisessä käytössä.
Tallit ja makasiini

Asema-alueeseen liittyvät veturitallit ja tavaramakasiini ovat nykyisin yksityisomistuksessa. Veturitallien kääntöpöytä on käyttökuntoinen ja remontoitu 1990-luvulla. Kääntöpöydälle johtavalla raiteella on palanen vuonna 1874 valmistunutta englantilaista kiskoa. Raiteet kääntöpöydältä veturitalleihin purettiin 2010-luvun lopulla.
Makasiinien ja lastauslaiturin rakennuskokonaisuus koostuu kahdesta lämmitettävästä osasta ja suuremmasta hirsirunkoisesta makasiiniosasta. Makasiinikokonaisuuden länsipuolella on harvinaislaatuiseksi luonnehdittu kujamainen raiteistokäytävä.
Vanha veturitalli
Toinen vanha veturitalli
Asemarakennuksen korjaustöitä vuonna 2012.
Raimundo Fernández Villaverde

| Raimundo Fernandez Villaverde y García del Rivero |
| --- | --- |
 Raimundo Fernandez Villaverde, Joaquín Sorollan maalaama muotokuva vuodelta 1901.
Espanjan  pääministeri
 20. heinäkuuta 1903 − 5. joulukuuta 1903  
Edeltäjä:  Francisco Silvela
Seuraaja:  Antonio Maura y Montaner
Espanjan  pääministeri
 27. tammikuuta 1905 − 23. kesäkuuta 1905  
Edeltäjä:  Marcelo Azcárraga Palmero
Seuraaja:  Eugenio Montero Ríos
Henkilötiedot
Syntynyt: 20. tammikuuta 1848 Madrid
Kuollut: 15. heinäkuuta 1905 (57 vuotta) Madrid
Tiedot
Puolue:  Partido Liberal-Conservador
Raimundo Fernandez Villaverde y García del Rivero (20. tammikuuta 1848 Madrid – 15. heinäkuuta 1905 Madrid) oli espanjalainen poliitikko, joka toimi kahdesti Espanjan pääministerinä vuosina 1903 ja 1905.
Villaverde valittiin edustajaksi Espanjan parlamenttiin eli cortesiin ensi kerran vuonna 1872. Hän esiintyi ensimmäisen tasavallan aikana monarkistina ja toimi sittemmin ministerinä useissa konservatiivisissa hallituksissa, muun muassa sisäministerinä 1885 sekä oikeus- ja sisäministerinä 1892. Vuosina 1884–1885 hän oli Madridin prefektinä. Villaverde ryhtyi puolueessaan Francisco Silvelan tukijaksi ja toimi valtiovarainministerinä tämän hallituksissa 1899–1900 ja 1902–1903. Hän pyrki palauttamaan finanssiuudistuksilla Espanjan valtiontalouden jaloilleen katastrofaalisen vuoden 1898 sodan jäljiltä. Silvelan toisen hallituksen kaaduttua Villaverdestä tuli heinäkuussa 1903 pääministeri, mutta hänen hallituksensa kaatui jo saman vuoden joulukuussa. Villaverde kokosi toisen hallituksensa tammikuussa 1905, mutta konservatiivien sisäinen hajaannus johti sen kaatumiseen jo saman vuoden kesäkuussa. Villaverde kuoli yllättäen vain muutamaa viikkoa myöhemmin.
Aiheesta muualla

Kuvia tai muita tiedostoja aiheesta Raimundo Fernández Villaverde Wikimedia Commonsissa
Raimundo Fernández Villaverde (espanjaksi) Biografías y Vidas
Puiden kansa

Puiden kansa on Ritva Kovalaisen ja Sanni Sepon valokuva- ja tekstiteos. Se kertoo suomalaisten puihin liittyvästä uskomusperinteestä ja sen jättämästä jäljestä.
Suomalaisilta kuollut luonnonuskonto elää yhä marien keskuudessa. Tähän kirjaan sen tekijät ovat koonneet tietoa ja kuvia menneen ajan suomalaisesta perinteestä, kuten pyhistä puista ja uhrilehdoista.
Teokseen liittyvien valokuvien näyttely Puiden kansa on kiertänyt aluksi Suomen taidemuseoissa ja sen jälkeen ympäri maailmaa, muun muassa Japanissa ja Slovakiassa. Vuonna 2018 näyttely on ollut esillä myös Yhdysvalloissa. Suomenkielisen laitoksen lisäksi teos on julkaistu englanniksi, saksaksi ja vuonna 2009 japaniksi.
Teoksesta on ilmestynyt uudistetut painokset vuonna 2006 ja 2014.
Palkinnot

Valokuvataiteen Suomi-palkinto 1997
Luonnonsuojeluliiton ympäristöpalkinto Ritva Kovalaiselle ja Sanni Sepolle metsien ja puiden kulttuuriarvojen suojelusta valokuvataiteen keinoin.
Aiheesta muualla

Puiden kansan sivusto (Arkistoitu – Internet Archive)
Ranskan Intian rupia

Kymmenen rupian seteli vuodelta 1875.
Ranskan Intian rupia (ransk. roupie de l'Inde française) oli Ranskan Intian rahayksikkö vuoteen 1954 saakka, jolloin alue liitettiin Intiaan. Se jakautui aluksi 8 fanamiin (fanoniin), 22 dudduun ja 96 cacheen. Vuodesta 1871 lähtien rupia jakautui 16 annaan, 64 piceen ja 192 piehen.
Ranskan hallitsemaan Pondichéryyn perustettiin vuonna 1700 rahapaja, joka löi hopea-, kupari- ja kultakolikoita ja vuodesta 1736 lähtien myös hopearupioita. Rahapaja suljettiin vuonna 1793, ja paikalliset kolikot poistettiin virallisesti käytöstä vuonna 1871.
Ranskalainen Indokiinan pankki sai vuonna 1875 oikeuden laskea liikkeelle rupian seteleitä Pondichéryssa. Käytössä olivat myös Brittiläisen Intian setelit sekä vuosina 1918–1924 valtionvarainministeriön setelit, jotka korvattiin ranskalaisilla kolikoilla. Ranskalaisen rupian arvo oli koko ajan sama kuin Intian rupian, vaikka se periaatteessa oli sidottu Ranskan frangiin.
RTK-Palvelu

| RTK-Palvelu Oy |
| --- | --- |

Yritysmuoto:  osakeyhtiö
Perustettu:  1972
Toimitusjohtaja:  Samuli Eskola
Kotipaikka:  Rauma
Toiminta-alue:  koko Suomi
Toimiala:  Kiinteistöpalveluala, kiinteistöhuolto- ja tekniset palvelut, siivouspalvelut, käyttäjäpalvelut, teollisuuspalvelut
Liikevaihto:  115 milj. € (2022)
Henkilöstö:  3 000
Emoyhtiö:  Contineo Oy
Kotisivu:  www.rtkpalvelu.fi
Infobox OKVirheellinen NIMI-arvo: 
RTK-Palvelu Oy on suomalainen kiinteistöpalvelualan yritys. Konsernin liikevaihto on noin 115 miljoonaa euroa ja sen palveluksessa työskentelee yli 3 000 henkilöä.
RTK-Palvelu tarjoaa siivous-, kiinteistöhuolto-, käyttäjä- ja teollisuuspalveluja yrityksille ja julkisen sektorin asiakkaille. Yrityksen palveluvalikoimaan kuuluvat myös tekniset kiinteistöpalvelut sekä energiansäästöpalvelut.
RTK-Palvelu on perustettu vuonna 1972 ja sen emoyhtiö on Contineo Oy.
Toimipisteitä yrityksellä on Alavudella, Eurassa, Helsingissä, Hämeenlinnassa, Imatralla, Joensuussa, Jyväskylässä, Järvenpäässä, Kajaanissa, Kokkolassa, Kouvolassa, Kuopiossa, Lappeenrannassa, Loviisassa, Mikkelissä, Oulussa, Porissa, Raumalla, Rovaniemellä, Salossa, Seinäjoellä, Sysmässä, Tampereella, Turussa, Vaasassa ja Vantaalla.
Historiaa

Rauman Lukko voitti ensimmäisen jääkiekon Suomen mestaruutensa 1963.
Mestaruushuuma haihtui, kun suuret kaupungit ajoivat ohi taidossa ja taloudessa. Lukko tarvitsi tukea, ja vuonna 1968 syntyi Raumalaiskiekkoilun Tuki ry. Ensin pyörivät nakkikioskit, bingo ja vierasottelukyyditykset.
Vuonna 1972 sai alkunsa Raumalaiskiekkoilun Tuki ry:n tämän hetkisen talouden ja toiminnan kulmakivi RTK-Palvelu Oy (Rauman Teollisuus- ja Kiinteistöpalvelu Oy). Urheiluun tarvittavien varojen keräämiseksi perustettu RTK-Palvelu sai alkunsa kirkkoherra Oiva Tuomisen olohuoneessa. Lukko Tuki, Rauman Lukko ja Säppi perustivat tuolloin RTK-Palvelun. Tuomisen johdolla perustettiin siivousalan yritys, jonka ensimmäinen toimisto sijaitsi Päiväsenkadulla Paroalhossa. Yrityksen keikoilla kävi Lukon edustuskiekkoilijoita.
Raumalaiskiekkoilun Tuki ry lähti toimintaan mukaan vuotta myöhemmin eli vuonna 1973.  Vähitellen vuosien varrella osakekauppojen ja osakepääoman korotusten myötä RTK-Palvelun omistus on siirtynyt kokonaan Raumalaiskiekkoilun Tuki ry:lle.
RTK:n alku oli nihkeää, ja ensimmäisen tilikauden liikevaihto jäi vähän alle 100 000 markan. Tilikauden tappioksi kirjattiin 1970 markkaa.
Nykyään luvut ovat hyvin erilaiset. Puhutaan 140 miljoonan euron konsernista, joka työllistää yli 3000 henkilöä. Organisaatiomallissa samalla viivalla ovat Rauman Lukko Oy, RTK-Palvelu Oy ja RTK-Henkilöstöpalvelu Oy. Koko kuvion ydin on konsernitason Contineo Oy, jonka pääomistaja on Raumalaiskiekkoilun Tuki ry.
Aiheesta muualla

Talouelämä: Lätkässä siivoukseen